Retkipaikka

**Retkipaikka** on suomalainen luontomatkailun ja -median asiantuntija- ja vaikuttajaorganisaatio. Retkipaikka.fi on Suomen suosituin luontomatkailusivusto, joka tavoittaa vuosittain yli 1,2 miljoonaa suomalaista käyttäjää. Retkipaikka esittelee sivustollaan ja omassa karttapalvelussaan suomalaisia ja lähialueiden luontokohteita. 

Retkipaikan perusti vihtiläinen digitaalisen markkinoinnin asiantuntija Antti Huttunen vuonna 2012. Retkipaikka-blogin alkuperäinen idea oli esitellä perustajansa retkiä. Sivusto laajeni nopeasti luontokohteiden esittelyyn, ja samalla mukaan liittyi muita kirjoittajia. Vuoden 2015 loppuun mennessä kirjoittajaverkosto oli laajentunut valtakunnalliseksi, 55 henkilöä käsittäväksi yhteisöksi. Vuonna 2022 Retkipaikalla oli jo yli 100 hengen yhteisö.

Vuoden 2016 elokuuhun mennessä sivusto oli julkaissut jo lähes 1&nbsp;500 luontoa ja retkeilyä käsittelevää artikkelia. Tällöin artikkeleita oli luettu yli 6,5 miljoonaa kertaa, joista vuoden 2015 aikana yli 2 500&nbsp;000 kertaa.

Kuntoliikunta- ja retkeilyjärjestö Suomen Latu julkaisee Retkipaikan kirjoituksia omilla sivuillaan. Suomen Ladun Latu & Polku -jäsenlehdessä julkaistaan myös retkeilyreittejä esittelevää Retkipaikka-palstaa.

Karttakeskus julkaisi toukokuussa 2015 Retkipaikka-kirjan. Touko Kauppisen ja Antti Huttusen toimittamassa kirjassa esitellään 80 kiinnostavaa luontokohdetta.

## Luontokeskukset ja -palvelut
Retkipaikka tuottaa luontomatkailupalveluita Metsähallituksen omistamissa lokaatioissa Suomen luontokeskus Haltiassa Espoossa, Nuuksion kansallispuiston vieressä ja Kolin luontokeskus Ukossa Lieksassa, Kolin kansallispuistossa.

Luontokeskusten palveluihin sisältyvät kokous- ja kongressipalvelut, luontoaktiviteetit ja -opastukset, retkeilyneuvonta, tapahtumatuotanto ja myymälät.

Retkipaikan kehittämä **Wine in the Woods** -elämyskonsepti on valittu kahdesti *Hungry for Finland* -ruokamatkailukilpailun finaaliin. Vuoden 2021 kilpailussa Wine in the Woods sai kunniamaininnan.

## Teoksia

* *Retkipaikka : seikkailuja Suomen luonnossa.* Huttunen Antti (toim.), Kauppinen Touko (toim.). Karttakeskus. 2015. .
* *Metsien kätkemä : opas Suomen kauneimpiin kohteisiin*. Huttunen Antti & Ranta Reetta. Gummerus. 2016. .
* *Parempaa retkiruokaa*. Jakosuo Minna. Gummerus. 2017. . 

* *Retkipaikka : Uudet seikkailut.* Saari Jonna (toim.). Karttakeskus. 2019. .
* *Kansallispuistot : bongarin opas*. Saari Jonna & Wuolijoki Aino. Karttakeskus. 2020. .
* *Retkipaikka : seikkailuja kauneimmissa maisemissa*. Saari Jonna (toim.). Karttakeskus. 2021. . 
* *Kansallispuistojen kultainen opas*. Saari Jonna (toim.). Karttakeskus. 2021. . 
* *Back to nature Finland : Explore nature, myths and ancient wisdom*. Ranta, Reetta, kirjoittaja, valokuvaaja ; Huttunen, Antti, kirjoittaja, valokuvaaja ; Vaaja, Tero, kääntäjä ; Mena, Erica, toimittaja. Power Animals United. 2022. .
* Nuuksio retkeilyopas ja kartta. Saari jonna & Valtonen Mari. Karttakeskus. 2022. .

* *Retkipaikka Elämysseikkailijan opas*. Kaski Karoliina (toim.). Karttakeskus. 2023. .

## Metsien kätkemä tv-sarja
Kesällä 2016 esitettiin Yle TV1:llä Retkipaikka-blogiin perustuva tv-ohjelma *Metsien kätkemä*. Kotimaiseen sarjaan tehtiin vielä toinen tuotantokausi.

Sarjan formaatti on kansainvälisesti kiinnostava, ja Australian 

Metsien kätkemä tv-sarjalla on Yle Areenassa yli miljoona katselukertaa.

Kausi 1.

Kausi 2.

## Lähteet
* Retkipaikka UlkonaTV:n haastattelussa 
* Retkipaikka
* Google Analytics
* Yle Areena
* Metsähallitus

### Viitteet

## Aiheesta muualla
* Retkipaikka-sivusto
* Geologit, arkeologit ja eräoppaat paljastavat parhaat retkipaikkansa  Länsiväylä